નવી મુંબઈમાં જે રીતે રેલવે-સ્ટેશનો પર કૉમ્પ્લેક્સ બનાવવામાં આવ્યાં છે એ જ રીતે સેન્ટ્રલ રેલવેનાં ત્રણ સ્ટેશનો ભાંડુપ, મુલુંડ અને થાણે પર કૉમ્પ્લેક્સ બનાવવાનું વિચારવામાં આવી રહ્યું છે. રાજ્ય સરકારે આ પ્રોજેક્ટ કઈ રીતે બની શકે અને કમર્શિયલી કેટલો સફળ થઈ શકે છે એના અભ્યાસ માટે બે પૅનલ બનાવી છે. મુંબઈ સુધરાઈના કમિશનર અને થાણે સુધરાઈના કમિશનરના વડપણ હેઠળ બનાવવામાં આવેલી પૅનલ સ્ટેશનની ઉપરનો અને એની આસપાસના વિસ્તારનો કઈ રીતે ઉપયોગ કરી શકાય એ વિશે અભ્યાસ કરશે.